‘กสิกรกรุงศรี’ขายหุ้นกู้ดอกดี4.55.5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — กสิกรไทยกรุงศรี อยุธยา จูงมือออกหุ้นกู้นาน 10 ปีจ่ายดอกเบี้ยยั่วยวน 4.55.5% 
นายอดิศวร์ หลายชูไทย รองกรรมการผู้จัดการ ธนาคารกสิกรไทย เปิดเผยว่า ธนาคารจะจำหน่ายหุ้นกู้ด้อยสิทธิจำนวน 7,500 ล้านบาท อายุ 10 ปี ครบกำหนดไถ่ถอน 2563 อัตราผลตอบแทน 4.5% จ่ายดอกเบี้ยทุก 3 เดือน โดยผู้ออกมีสิทธิไถ่ถอนก่อนกำหนด
นักลงทุนสามารถจองซื้อขั้นต่ำ 1 แสนบาท เปิดจองซื้อวันที่ 1621 มิ.ย.นี้ 
นายอดิศวร์ กล่าวว่า ขณะนี้สภาวะตลาดเอื้ออำนวยให้ออกหุ้นกู้ ซึ่งเป็นแหล่งเงินทุนที่สามารถนับเป็นเงินกองทุนขั้นที่ 2 ได้ ทำให้ธนาคารสามารถบริหารจัดการแหล่งเงินได้
“ผมเชื่อว่าหุ้นกู้ชุดนี้จะได้รับการตอบรับของนักลงทุนที่มองหาการลงทุนที่ให้ผลตอบแทนที่น่าพอใจ ซึ่งผลตอบแทนที่ให้ถือว่าเหมาะสมมาก และบริษัท ฟิทช์ เรทติ้งส์ ก็ได้ให้เครดิตในระดับ AA ซึ่งไม่ได้เป็นอันดับที่ลดลงแต่อย่างใด และขณะนี้ธุรกิจยังคงเป็นไปตามแผนที่ตั้งไว้เมื่อต้นปี ยังไม่ได้ปรับแผนแต่อย่างใด เป้าหมายยังคงเดิม” นายอดิศวร์ กล่าว
นางเจนิส แร แวน เอ็กเคอเรน ประธานคณะเจ้าหน้าที่ด้านการเงิน ธนาคารกรุงศรีอยุธยา แจ้งต่อตลาดหลักทรัพย์ว่า จะเสนอขายหุ้นกู้ด้อยสิทธิของธนาคารกรุงศรีอยุธยา ครั้งที่ 1/2553 อายุ 10 ปี มูลค่า 1.2 หมื่นล้านบาท และมีหุ้นกู้สำรองสำหรับเสนอขายเพิ่มเติมอีกไม่เกิน 8,000 ล้านบาท ดอกเบี้ย 3 ปีแรก 4.35% 
ปีที่ 4–6 ดอกเบี้ย 4.75% ปีที่ 7–10 ดอกเบี้ย 5.5% ต่อปี จ่ายดอกเบี้ยทุก 3 เดือน ระยะเวลาจองซื้อ วันที่ 722 มิ.ย.นี้ มีอันดับเครดิตหุ้นกู้ในระดับ A+ โดยบริษัท ทริส เรทติ้ง จองซื้อขั้นต่ำ 5 หมื่นบาท ทวีคูณครั้งละ 5 หมื่นบาท
บริษัท ฟิทช์ เรทติ้งส์ ชี้แจงว่าอันดับเครดิตของกสิกรไทยสะท้อนถึงความแข็งแกร่งในด้านคุณภาพของสินทรัพย์และฐานะเงินกองทุน แม้ว่าปีนี้ผลการดำเนินงานและคุณภาพสินทรัพย์อาจปรับตัวลดลง แต่อัตรากำไรที่ยังคงอยู่ในระดับสูงและรองรับปัญหาได้